《草堂村探梅 其二》
明代·王琅

流落荒原莫怨嗟，空山无恙自横斜。春光到眼谁争艳，香气临风意独遐。

曲涧远迷陶令赋，白头长恨楚臣些。东风莫羡松枝老，荣落天南已有涯。

作者简介：王琅，一作琅，字澹子。番禺人。约为明崇祯间诸生。明福王弘光元年（一六四五）徵召不赴。后礼函是于雷峰，法名今叶，号开五居士。著有《蛙雨楼稿》、《野樗堂稿》。清陈伯陶编《胜朝粤东遗民录》卷一有传。